/* KOM/2011/0035 lõplik - NLE 2011/0015 */ Ühisettepaneku eelnõu: NÕUKOGU MÄÄRUS, millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga





[pic] | EUROOPA KOMISJON | EUROOPA LIIDU VÄLISASJADE JA JULGEOLEKUPOLIITIKA KÕRGE ESINDAJA | Brüssel 26.1.2011 KOM(2011) 35 lõplik 2011/0015 (NLE) Ühisettepaneku eelnõu: NÕUKOGU MÄÄRUS, millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga SELETUSKIRI 1. Kooskõlas ühisseisukohaga nr 2003/495/ÜVJP ja ÜRO Julgeolekunõukogu resolutsiooniga nr 1483 (2003) kehtestati nõukogu määrusega (EÜ) nr 1210/2003 teatavad piiravad meetmed Iraagi suhtes. Määruse (EÜ) nr 1210/2003 artikliga 2 kehtestati erikord seoses Iraagist eksporditava nafta, naftatoodete ja maagaasi eest tehtavate maksetega ja artiklis 10 käsitleti Iraagi teatavate varade kohtulikku puutumatust. 2. Sellist korda kohaldati kuni 31. detsembrini 2007. Korra kehtivusaega pikendati 22. detsembri 2008. aasta resolutsiooniga nr 1859 31. detsembrini 2009. 21. detsembri 2009. aasta resolutsioonis nr 1905 otsustas ÜRO Julgeolekunõukogu seda erikorda Iraagi taotlusel pikendada kuni 31. detsembrini 2010. Kooskõlas nõukogu otsusega nr 2010/128/ÜVJP muudeti määrust (EÜ) nr 1210/2003 määrusega (EÜ) nr 168/2010. 3. 15. detsembri 2010. aasta resolutsiooniga nr 1956 otsustas ÜRO Julgeolekunõukogu seda erikorda pikendada täiendava 6 kuu võrra kuni 30. juunini 2011 ja kord siis kaotada. Kooskõlas nõukogu otsusega 2011/…/ÜVJP tuleks määrust (EÜ) nr 1210/2003 täiendavalt muuta. 2011/0015 (NLE) Ühisettepaneku eelnõu: NÕUKOGU MÄÄRUS, millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 215 lõiget 1, võttes arvesse nõukogu otsust 2011/.../ÜVJP, millega muudetakse Iraaki käsitlevat ühist seisukohta 2003/495/ÜVJP[1], võttes arvesse ELi välisasjade ja julgeolekupoliitika kõrge esindaja ning komisjoni ühist ettepanekut, ning arvestades järgmist: 4. Kooskõlas ÜRO Julgeolekunõukogu resolutsiooniga 1483 (2003) kehtestati nõukogu 7. juuli 2003. aasta määruse (EÜ) 1210/2003 (mis käsitleb teatavaid spetsiifilisi piiranguid majandus- ja finantssuhetes Iraagiga ja millega tunnistatakse kehtetuks määrus (EÜ) nr 2465/96)[2] artikliga 2 erikord seoses Iraagist eksporditava nafta, naftatoodete ja maagaasi eest tehtavate maksetega; sama määruse artikliga 10 kehtestati erikord seoses Iraagi teatavate varade kohtuliku puutumatusega. Neid erikordi kohaldati kuni 31. detsembrini 2010[3]. 5. ÜRO Julgeolekunõukogu 15. detsembri 2010. aasta resolutsiooniga nr 1956 sätestati, et neid erikordi tuleks pikendada kuni 30. juunini 2011 ja alates kõnealusest kuupäevast kaotada Kooskõlas nõukogu otsusega 2011/…/ÜVJP tuleks määrust (EÜ) nr 1210/2003 vastavalt muuta. 6. Käesolevas määruses sätestatud meetmete tõhususe tagamiseks peab käesolev määrus jõustuma viivitamata, ON VASTU VÕTNUD KÄESOLEVA MÄÄRUSE: Artikkel 1 Nõukogu määruse (EÜ) nr 1210/2003 artikli 18 lõige 3 asendatakse järgmisega: „3. Käesoleva määruse artikleid 2 ja 10 kohaldatakse kuni 30. juunini 2011.” Artikkel 2 Käesolev määrus jõustub Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, […] Nõukogu nimel eesistuja […] [1] ELT L…, …2010, lk …. [2] ELT L 169, 8.7.2003, lk 6. [3] Nõukogu määrus (EL) nr 168/2010 (ELT L 51, 2.3.2010, lk 1)